Grant Thornton International

גרנט ת'ורנטון אינטרנשיונל (באנגלית: Grant Thornton International) היא פירמת ייעוץ וראיית חשבון בינלאומית המספקת שירותי ביקורת, מס, ניהול סיכונים, ייעוץ כלכלי פיננסי וייעוץ ניהולי בתחומי אסטרטגיה, תפעול, סייבר, טכנולוגיה, ניהול ידע והון אנושי.

נכון לשנת 2023 מעסיקה החברה כ-68,000 עובדים, פועלת בכ-147 מדינות שונות ומחזור הכספים שלה עמד על כ-7.2 מיליארד דולר.

מטה החברה הראשי נמצא בעיר לונדון, אנגליה.

 היסטוריה 
החברה הוקמה בשנת 1924 על ידי אלכסנדר ריצ'רדסון גרנט (Alexander Richardson Grant) תחת השם אלכסנדר גרנט ושות' (Alexander Grant & Co) במטרה לספק שירותי ביקורת וראיית חשבון.

בשנת 1980, החליפה החברה את שמה לגרנט ת'ורנטון אינטרנשיונל (Grant Thornton International) וכמו כן גם את הלוגו והמיתוג שלה.

במהלך שנת 1980, מוזגה גרנט ת'ורנטון אינטרנשיונל עם חברת טורונטון בייקר (Thornton Baker).

בשנת 1986, הקימה החברה את הסניף הראשון שלה בשווייץ תחת השם וריין (Verein).

בשנת 2022 סניף אוסטרליה של החברה נמצא אשם במתן שוחד לעובדי ממשל של אוסטרליה המערבית.

 בישראל 
ב-1955 הקימו מוריס קנה ומשה חיים פאהן את פירמת רואי החשבון פאהן קנה. במהלך השנים הפירמה חברה לרשת הבינלאומית Grant Thornton וב-2001 מונה יזהר קנה (בנו של מוריס קנה) כשותף מנהל בפירמה, לצד מיקי בלומנטל.

ב-2007 עת מנתה הפירמה כ-30 רואי חשבון החלה לצמוח בהיקף הפעילות וב-2010 כבר העסיקה 74 רואי חשבון ועלתה למקום השישי בדירוג משרדי ראיית החשבון הגדולים בישראל (במסגרת דירוג Dun's 100 של דן אנד ברדסטריט). צמיחת הפירמה במהלך השנים התבטאה בין השאר באמצעות מיזוגם של משרדים עצמאיים לראיית חשבון כמו: משרד הלוי דוויק (2014) המתמחה במגזר הממשלתי והעסקי בתחומי האנרגיה והמכרזים, משרד רשף בצלאל אמיר ושות' (2016) המתמחה בענף היהלומים וחברת Good Vision (2017) המתמחה בתחומי האחריות התאגידית.

נכון ל-2023 פירמת רואי החשבון פאהן קנה Grant Thornton Israel היא הפירמה השישית בגודלה בישראל לראיית חשבון, מיסים, ייעוץ עסקי וליווי עסקאות (על פי דירוג דן אנד ברדסטריט). לפירמה 26 שותפים וכ-388 עובדים (מהם 143 רואי חשבון) אשר משרתים בישראל לקוחות רבים בכל ענפי המשק. לפירמה שמונה משרדים ברחבי ישראל: המשרד הראשי בתל אביב, לצד סניפים בחיפה, ירושלים, באר שבע, ראש פינה, הגושרים, מדרשת בן-גוריון ואילת. בראש הפירמה הישראלית עומדים יזהר קנה ומיקי בלומנטל.

החל מ-2017 הפירמה רשומה תחת ה-FRC ומעניקה שירותי ביקורת לחברות ישראליות הנסחרות בבורסת לונדון.

מחלקת הביקורת החקירתית שבחברת פאהן קנה ניהול בקרה (חברת בת של הפירמה), המנוהלת על ידי שי מדינה, מדורגת במקום הראשון בישראל לפי Dun's 100 ו-BDI החל מהשנים 2019 ו-2018, בהתאמה.

שירותים
 חשבונאות וביקורת: ביקורת דוחות כספיים, ביקורת פנים, טיפול וייעוץ בענייני מס, מע"מ, ניכויים וביטוח לאומי.
 בקרה וניהול סיכונים: השירותים ניתנים על ידי חברת הבת - פאהן קנה ניהול בקרה בע"מ, אשר הוקמה ב-1991, מנוהלת על ידי יוסי גינוסר ומונה כ-80 אנשי מקצוע המעניקים שירותים בתחומים: ביקורת פנימית, סקרי סיכונים, בקרת שכר ובקרה פיננסית, מערכות מידע וביקורת חקירתית.
 ייעוץ כלכלי ועסקי: השירותים ניתנים על ידי חברת הבת - פאהן קנה יועצים בע"מ, המנוהלת על ידי שלומי ברטוב ועוסקת בשירותי ייעוץ כלכלי, חשבונאי ועסקי, לרבות: הערכות שווי, אמידת שווי הוגן לצורכי דיווח חשבונאי, שירותי ייעוץ לעסקאות, מיזוגים ורכישות, חוות דעת לבתי משפט, ניהול סיכונים עסקיים, מגזר ממשלתי, תשתיות ומימון פרויקטים והשבחה והבראת חברות. החברה מתמחה בתחום הפיננסי, בנקאות וביטוח ומומחיות מיוחדת בשוק החוב ובבניית מודלים בתחום שערוך מכשירים פיננסיים ותפעולם.
 מיסים: מחלקת המיסים של הפירמה מנוהלת על ידי יגאל רופא ומעניקה שירותים במיסוי ישראלי ובינלאומי, מחירי העברה, מיסוי נאמנויות, מיסים עקיפים, מיסוי אמריקאי, מיסוי פרט ועידוד השקעות הון. המחלקה מטפלת בסוגיות מיסוי שונות, לרבות עסקאות ופעילויות השקעה בארץ ובחו”ל.
 הייטק ומדעי החיים: הפירמה מתמחה בליווי חברות בשלבי הקמה או צמיחה בתחומי ביוטכנולוגיה, ביומד, קלינטק, אינטרנט, מערכות מידע ועוד. זאת בנוסף לפעילות ליווי הנפקות פרטיות וציבוריות בארץ ובחו"ל.
 בינוי ונדל"ן: מחלקת הנדל"ן מנוהלת על ידי יגאל ביטון ומשרתת חברות ציבוריות ופרטיות בתחומי ביקורת, מיסוי וייעוץ אסטרטגי, לרבות בגיוסי הון ובדיקות נאותות.
בנוסף, לפירמה מחלקות המתמחות במימון חברות מתמריצי מדינה, מלכ"רים, מכרזים, נאמנויות ניהול ופיקוח, יהלומים וחברת בת Good Vision העוסקת באחריות וממשל תאגידי.

 קישורים חיצוניים 



 האתר של פאהן קנה ושות' Grant Thornton Israel

 הערות שוליים 

קטגוריה:משרדי ראיית חשבון
קטגוריה:חברות בריטיות
קטגוריה:תאגידי ייעוץ אסטרטגי